ໄຕ້​ຫວັນ ​ເລີ້ມ​ມ້ຽນມັດ ​ແລະ​ອະນາ​ໄມ ຫຼັງຈາກ ພາຍຸ​ເຂດ​ຮ້ອນ Fung-Wong ​​ພັດ​ຂຶ້ນເກາະ (ສະໄລດ໌/ວີດີໂອ)​
ພາຍຸເຂດຮ້ອນ​​ພະລັງ​​ແຮງ ​ຟຸງວົງ ​ພັດ​ເຂົ້າ​ໄຕ້​ຫວັນ​ ໃນ​ວັນ​ອາທິດ​ວານ​ນີ້ ​ໂດຍ​ຖະຫ​ລົ່ມ ພາກ​ເໜືອ ​ແລະໃຕ້ ຂອງ​ເກາະ ​ແຕ່​ໄດ້​ສ້າງ​ຄວາມ​ເສຍ​ຫາຍ ​ຢ່າງ​ຈຳກັດ.
ໄຕ້ຫວັນ ໄດ້ເລີ້ມດຳເນີນຄວາມພະຍາຍາມມ້ຽນມັດ ແລະ ອະນາໄມ ຫຼັງຈາກ ພາຍຸເຂດຮ້ອນ Fung-Wong ໄດ້ພັດ ຖະຫລົ່ມເກາະດ້ວຍຝົນຕົກໜັກ ໃນຂະນະທີ່ຈີນ ກໍກຽມຮັບມື ກັບພາຍຸ Fung-Wong ທີ່ໄດ້ຖືກຍົກລະດັບຈາກພາຍຸເຂດ ຮ້ອນ ຂຶ້ນເປັນໄຕ້ຝຸ່ນ ພາຍຸອັນມີພະລັງຮ້າຍແຮງ ໄດ້ພັດເຂົ້າໄຕ້ຫວັນໃນວັນອາທິດ ວານນີ້ ໂດຍຖະຫລົ່ມພາກເໜືອ ແລະໃຕ້ ຂອງເກາະ ແຕ່ໄດ້ສ້າງ ຄວາມເສຍຫາຍຢ່າງຈຳກັດ ພາຍຸ Fung-Wong ໄດ້ພັດເຂົ້າໄປ ໃນທະເລຈີນໃຕ້ ໃນຕອນເຊົ້າຂອງວັນຈັນມື້ນີ້ ຫຼັງຈາກທີ່ໄດ້ເຮັດ ໃຫ້ຢ່າງນ້ອຍ ຄົນນຶ່ງເສຍຊີວິດ ແລະ ອີກ 4 ຄົນ ບາດເຈັບ ແຂວງ Zhejiang ຢູ່ທາງພາກຕາເວັນອອກຂອງຈີນ ປະເຊີນກັບພາຍຸ Fung-Wong ທີ່ເພີ້ມກຳລັງຂຶ້ນ ເວລາມັນພັດຂຶ້ນຝັ່ງໃນຕອນບ່າຍ ຂອງວັນຈັນມື້ນີ້ ເຈົ້າໜ້າທີ່ກ່າວວ່າ ຫຼາຍກວ່າ 157,000 ຄົນ ໄດ້ຖືກຍົກຍ້າຍອອກຈາກ ບໍລິເວນແຄມ ຝັ່ງທະເລ ພາຍຸ Fung-Wong ໃນພາສາຈີນທີ່ແປວ່າ ໄດ້ສ້າງຄວາມເສຍຫາຍໜັກ  ເວລາມັນພັດຜ່ານຟີລິບປິນໃນວັນສຸກ ແລະ ວັນເສົາ ຜ່ານມາ ໂດຍໄດ້ເອົາຊີວິດ ຢ່າງນ້ອຍ 5 ຄົນ ພາຍຸເຂດຮ້ອນ ຟຸງວົງ ພັດຖະຫລົ່ມ ຟີລິບປີນ ອາທິດແລ້ວນີ້: